وقعدت تقري ف قصص جميلة وعن صبر الاخوات ع الابتلاءات وان معظم الاخوات كان اكبر عائق لهم هم الوالدين واتعلمت ان اهم حاجة هم رضاهم عليا واني معليش صوتي عليهم واصبر عليهم وف نفس الوقت طبعا انا عند موقفي اني هلبس النقاب والله المستعان . ــــــ بابا بيحب حبيبة بابا اوي وبيحب يقعد معاها ويدردش معاها فخبط عليها اوضتها ودخل عليها : بابا : ايه يا حبيبة مالك يا حبيبتي متغيرة اليومين دول ليه ؟! ومبقتيش تقعدي مع بابا حبيبك ؟ حبيبة بابا : لا يا بابا مفيش يا حبيبي انا بس مضايقة شوية . بابا : من ايه حبيبتي ؟ حبيبةبابا: انا هقولك يا بابا يا حبيبي عشان عارفة انك هتفهمني , اللي مضايقني هو ف شباب كتير اوي بتعاكسني وانا ماشية ف الشارع وبيقعدوا يبصوا ع وشي بابا : هم مين دول اللي عايزين قطع رقابيهم ؟؟! قوليلي عليهم وانا هتصرف ؟ حبيبة بابا : يا بابا يا حبيبي انا معرفهمش ولا هم يعرفوني بس هم بيعاكسوا اي بنت يكون وشها باين لان الوش هو اللي فيه الجمال والفتنة صح يا بابا ؟! بابا : اه صح طيب وانتي هتعملي ايه يا بنتي منتي مغطية نفسك اهو ولبسك محترم ومحتشم . حبيبة بابا : بس وشي باين وعشان كدة بتعاكس وانا قريت وسمعت خطبة للشيخ مسعد انور اللي انت عارفه يا بابا وبتحبه ع قناه الرحمة ان وش المرأة لازم يتغطي وقعد يجيب ادلة كتير من الكتاب والسنة وكلها مقنعة اوي . بابا : يا بنتي تغطي وشك ايه بس ؟! انتي مبتسمعيش اللي بيحصل برا والجامعات والسرقة اللي بنحصل من ورا اللي لابسين نقاب دول لالالا شيلي الفكرة دي من دماغك خالص احنا مش عايزين مشاكل فاهماني؟! حبيبة بابا : يا بابا هو عشان ناس استغلت النقاب غلط يبقي هو وحش ونبعد عنه ! طيب ما في ناس كتير بتصلي وبتعمل حاجات شنيعة يبقي نمنع الصلاة ! وفي ناس لبست لبس ظباط وهم اصلا حرامية يبقي نمنع الظباط والامن في البلد ؟! بابا : اقتنع بكلامها بس قالها : مش عايز لماضة وقفلي ع الموضوع دا وراح ماشي .